**ADATKEZELÉSI TÁJÉKOZTATÓ**

az Innovációs és Technológiai Minisztérium által megjelentetett, a 2021. évi termékdíjköteles termékekből keletkező hulladékokkal kapcsolatos hulladékgazdálkodási iparfejlesztési egyedi támogatásokról szóló tájékoztató alapján beadott egyedi kérelmekhez kapcsolódó személyes adatok kezeléséről

Jelen Tájékoztató az Innovációs és Technológiai Minisztérium (a továbbiakban ITM) által megjelentetett tájékoztatóhoz kapcsolódóan beadott egyedi kérelmekben szereplő személyes adatok, így:

* az egyedi kérelmet benyújtó személyes adatai, valamint
* a kapcsolattartóként megjelölt természetes személyek személyes adatainak kezelésére vonatkozik.

**1. A személyes adatok kezelője:**

Adatkezelő megnevezése: Innovációs és Technológiai Minisztérium

PIR azonosító: 764410

Adatkezelő székhelye: 1011 Budapest, Fő utca 44-50.

Adatkezelő postai címe: 1440 Budapest Pf. 1.

Adatkezelő elektronikus címe: ugyfelszolgalat@itm.gov.hu

Adatvédelmi tisztviselőjének dr. Dakos Zsuzsanna

neve és elérhetősége: postai címe: 1011 Budapest, Fő utca 44-50.

 e-mail címe: adatvedelmi.tisztviselo@itm.gov.hu

**2. Az adatkezelés tárgya:**

Jelen Tájékoztató az ITM által megjelentetett a 2021. évi termékdíjköteles termékekből keletkező hulladékokkal kapcsolatos hulladékgazdálkodási iparfejlesztési egyedi támogatásokról szóló tájékoztatóhoz kapcsolódóan beadott egyedi kérelmek vonatkozásában kezelt személyes adatok kezelésére vonatkozik.

Ide értendő:

a) az egyedi kérelem beadásával kapcsolatosan az ITM részére megadott vagy szükségszerűen tudomására jutott személyes adatok,

b) az ITM részéről kapcsolattartóként megjelölt természetes személy esetében az ITM-mel fennálló jogviszonyán alapuló adatkezelés.

A jelen Adatkezelési Tájékoztatóban foglaltak a nem természetes személyekre vonatkozó adatok tekintetében nem alkalmazhatók.

**3. Az adatkezelés célja:**

Az egyedi kérelem beadásával, a kapcsolattartással, a hiánypótlással, valamint a támogatói döntésről szóló tájékoztatással kapcsolatos kommunikáció biztosítása.

**4. A kezelt személyes adatok köre:**

a) az egyedi kérelmet benyújtóra vonatkozó személyes adatok köre:

 - neve

 - beosztása

 - telefonszáma

 - e-mail címe.

b) a kapcsolattartó természetes személy személyes adatok köre:

 - neve

 - beosztása

 - telefonszáma

 - e-mail címe.

**5. Az adatkezelés jogalapja:**

A személyes adatok kezelésének jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés a) pontja: az érintett hozzájárulása.

**6. Az adatok megismerésére jogosultak**

Az ITM-nél az adatok megismerésére jogosultak az egyedi kérelem elbírásában, a hiánypótlás kiküldésében, a támogatói döntés meghozatalában közreműködő szervezeti egységek, így különösen az adott okiratot kiadó illetékes szakterület, a gazdálkodási szakterület, illetve a jogi szakterület foglalkoztatottai.

**7. A személyes adatok kezelésének, tárolásának időtartama:**

Az egyedi kérelemben rögzített személyes adatok őrzési ideje legfeljebb az egyedi kérelem benyújtásához kapcsolódó tájékoztatóra irányadó őrzési ideig tart.

Az államháztartásról szóló törvény végrehajtásáról szóló 368/2011. (XII. 31.) Korm. rendelet 101. § -a szerint a támogató és a kedvezményezett a költségvetési támogatásokkal kapcsolatos valamennyi dokumentumot köteles a kedvezményezett beszámolójának támogató általi jóváhagyásától számított legalább tíz évig megőrizni.

A kezelt személyes adatokat haladéktalanul töröljük, ha nem a jogszabályokban meghatározott célból történt az adatkezelés, vagy az adatkezelés célja megszűnt.

**8. A személyes adatok forrása:**

Az ITM részéről megjelölt kapcsolattartó esetében az ITM nyilvántartása, az egyedi kérelmet benyújtó esetében az egyedi kérelmet benyújtó adatszolgáltatása.

**9. Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez**

Az adatkezelés során nem kerül sor egyikre sem.

**10. Tájékoztatás az érintettet az adatkezeléssel kapcsolatban megillető jogokról**

**Tájékoztatáshoz való jog:** Az érintettnek joga van az adatkezeléssel kapcsolatos tájékoztatáshoz, melyet a jelen tájékoztató rendelkezésre bocsátása útján teljesítünk.

**Személyes adatokhoz való hozzáférés joga:** az érintett tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben folyamatban van, úgy igényelheti a kezelt személyes adatai másolatát.

**Helyesbítéshez, kiegészítéshez való jog:** az érintett kérheti, hogy az adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérheti a kezelt hiányos személyes adatainak kiegészítését.

**Törléshez vagy korlátozásához való jog**: az érintett kérheti, hogy az adatkezelő a személyes adatait/személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) ne végezzen. Az adatkezelés korlátozása az alábbi okokból kérhető:

 – az érintett vitatja a személyes adatok pontosságát,

 – az adatkezelés jogellenes és az érintett ellenzi az adatok törlését, vagy

 – az adatkezelőnek már nincs szüksége a személyes adatokra, de az érintett igényli azokat valamely jogi igénye előterjesztéséhez, érvényesítéséhez vagy védelméhez.

Ha az adatkezelés a tájékoztatóban foglaltak ellenőrzése céljából történik, a törlési kérelmet nem tudjuk teljesíteni.

**Visszavonáshoz való jog:**

Az érintett a hozzájárulását bármikor korlátozás és indok nélkül jogosult visszavonni az gyfhf@itm.gov.hu címre küldött e-maillel.

**11. Az érintett jogorvoslathoz való joga**

Az érintett a személyes adatai kezelésével kapcsolatban bejelentést tehet az adatkezelő adatvédelmi tisztviselőjénél, a fent megadott elérhetőségein. Az érintett továbbá panaszt nyújthat be a Nemzeti Adatvédelmi és Információszabadság Hatóságnál (cím:1055 Budapest,

Falk Miksa utca 9-11., postacím: 1530 Budapest, Pf.: 9, e-mail cím: ugyfelszolgalat@naih.hu) mint felügyeleti hatóságnál, ha megítélése szerint a rá vonatkozó személyes adatok kezelése sérti a GDPR rendelkezéseit. Az érintett bírósághoz fordulhat, ha megítélése szerint a személyes adatainak nem megfelelő kezelése következtében megsértették a GDPR szerinti jogait.

**12. Az érintett kérelmeinek teljesítése**

Az érintett jogainak gyakorlásával kapcsolatos kérelmét az ITM-nél, mint adatkezelőnél nyújthatja be, melynek teljesítése díjmentesen történik, kivéve, ha a kérelem egyértelműen megalapozatlan vagy – különösen ismétlődő jellege miatt – túlzó, valamint az érintett által a kezelt személyes adatairól kért további másolatokat, melyekért a kérelem tárgyában eljáró adatkezelő az adminisztratív költségeken alapuló, ésszerű mértékű díjat számíthat fel.

Az érintett jogainak gyakorlásával kapcsolatos kérelmek teljesítése – amennyiben kérelmét elektronikus úton nyújtotta be – elektronikus úton történik, kivéve, ha az érintett másként kéri.

A kérelmet az ITM annak beérkezésétől számított 30 napon belül teljesíti, mely indokolt esetben 60 nappal meghosszabbítható.